S-106/2007

Mál þetta, sem dómtekið var 1. júní sl., höfðaði sýslumaðurinn á Akranesi með ákæru 15. maí 2007 á hendur ákærðu, Á-kvk-þgf Ó-kvk-þgf E-kvk-þgf, kt. [---], til heimilis að Lerkigrund 4, Akranesi;

„fyrir eftirgreind umferðar- og fíkniefnabrot með því að hafa:

I.

Laugardaginn 24. mars 2007 um kl. 22:10 haft í sínum vörslum 0,3 g af tóbaksblönduðu hassi í bifreiðinni YH-684 á Vesturgötu, Akranesi, en ákærða framvísaði efnunum á lögreglustöðinni á Akranesi í kjölfar handtöku hennar og ökumanns bifreiðarinnar.

Brot ákærðu skv. þessum ákærulið þykir varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985 og lög nr. 68/2001 og 2. gr. sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 848/2002.

II.

Þriðjudaginn 27. mars 2007 um kl. 23:35, ekið bifreiðinni YH-384 undir áhrifum bannaðra ávana- og fíkniefna, norður Vesturlandsveg frá Reykjavík og um Hvalfjarðargöng uns lögreglan stöðvaði aksturinn norðan við muna Hvalfjarðarganga, Hvalfjarðarsveit.

Í blóðsýni sem tekið var úr ákærðu í framhaldi af handtöku mældist tetrahýdrókannabínól 2,2 ng/ml en tetrahydrókannabínól er hið virka efni í kannabis. Kannabis og tetrahydrókannabínól eru í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærðu skv. þessum ákærulið þykir varða við 1. mgr. sbr. 2. mgr. 45. gr. a sbr. 1. mgr. 100. gr. umferðarlaga nr. 50/1987 sbr. 1. gr. laga nr. 48/1997, 186. gr. laga nr. 82/1998 og 5. gr. laga nr. 66/2006.

III.

Þriðjudaginn 27. mars 2007 um kl. 23:35 haft í sínum vörslum 2,96 g af hassi í bifreiðinni YH-384 á Vesturlandsvegi norðan við Hvalfjarðargöng, Hvalfjarðarsveit, en ákærða framvísaði efnunum á vettvangi þegar lögreglan hafði afskipti af henni vegna brots skv. II. lið ákærunnar.

Brot ákærðu skv. þessum ákærulið þykir varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985 og lög nr. 68/2001 og 2. gr. sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni sbr. reglugerð nr. 848/2002.

IV.

Þess er krafist að ákærða verði dæmd til refsingar og til sviptingar ökuréttar samkvæmt 101. gr. og 102. gr. nefndra umferðarlaga sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 2,96 g af hassi og 0,3 g af tóbaksblönduðu hassi verði gerð upptæk með dómi samkvæmt 6. mgr. 5. gr. laga nr. 65/1974 sbr. lög 68/2001 og 2. mgr. 14. gr. reglugerðar nr. 233/2001.“

I.

Fyrirkall í máli þessu var gefið út 21. maí 2007 og birt fyrir ákærðu 25. sama mánaðar. Við þingfestingu málsins 1. júní sl. sótti ákærða ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991.

Með vísan til áðurgreindrar lagagreinar þykir mega jafna útivist ákærðu til játningar hennar enda fer sú niðurstaða ekki í bága við gögn málsins. Brot ákærðu teljast því sönnuð og varða þau við tilgreind laga- og reglugerðarákvæði í ákæru.

II.

Samkvæmt vottorði sakaskrár ríkisins gekkst ákærða 17. október 2006 undir sektargerð lögreglustjóra þess efnis að hún greiddi 46.500 króna sekt vegna fíkniefnabrots.

Refsing ákærðu þykir að brotum hennar virtum hæfilega ákveðin 150.000 króna sekt til ríkissjóðs og komi tólf daga fangelsi í stað sektarinnar verði hún eigi greidd innan fjögurra vikna frá birtingu dómsins.

Þá þykir rétt, svo sem krafist er í ákæru og með vísan til 101. og 102. gr. umferðarlaga nr. 50/1987, að svipta ákærðu ökurétti í sex mánuði frá birtingu dóms þessa að telja.

Með vísan til niðurstöðu dómsins hér að framan, kröfugerðar ákæruvalds, gagna málsins og tilgreindra laga- og reglugerðarákvæða í ákæru ber að gera upptæk fíkniefni þau sem í dómsorði greinir.

Samkvæmt 1. mgr. 165. gr. laga nr. 19/1991 um meðferð opinberra mála skal dæma ákærðu til greiðslu alls sakarkostnaðar. Með vísan til framlagðs sakarkostnaðaryfirlits og fylgigagna þess dæmist ákærða til að greiða 15.000 krónur vegna töku blóðsýnis og 63.096 krónur vegna blóðrannsóknar, eða samtals 78.096 krónur í sakarkostnað.

Dóm þennan kveður upp B-kk-nf B-kk-nf héraðsdómari.

D Ó M S O R Ð:

Ákærða, Á-kvk-nf Ó-kvk-nf E-kvk-nf, greiði 150.000 króna sekt til ríkissjóðs og komi tólf daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærða er svipt ökurétti í sex mánuði frá birtingu dóms þessa að telja.

Ákærða sæti upptöku á 2,96 g af hassi og 0,3 g af tóbaksblönduðu hassi.

Ákærða greiði 78.096 krónur í sakarkostnað.

B-kk-nf B-kk-nf